# Al-Aqsa TV

Al-Aqsa TV (àrab: قناة الأقصى, Qanāt al-Aqṣà) és una cadena de televisió amb seu a la Franja de Gaza dirigida per Hamàs. La seva programació inclou noticiaris, programes d'entreteniment d'orientació religiosa i espais infantils com ara Els pioners del demà. Està dirigit per Fathi Hamad, que és membre del Consell Legislatiu Palestí i ministre de l'Interior de la Franja de Gaza. El canal porta el nom de la mesquita d'Al-Aqsa de Jerusalem.

## Història

La cadena va començar a emetre a la Franja de Gaza el 9 de gener de 2006, després que Hamàs guanyés les eleccions legislatives palestines de 2006. El maig de 2008, Bassem Naeem, ministre de salut del govern de Hamàs a la Franja de Gaza, va respondre a les denúncies d'antisemitisme dels programes de televisió d'Al-Aqsa TV. En la seva carta a The Guardian, Naeem va afirmar que Al-Aqsa TV és un mitjà de comunicació independent que sovint no expressa les opinions del govern de Hamàs. En resposta, el columnista de The Guardian Alan Johnson va escriure que Al-Aqsa TV no pot ser una institució mediàtica independent de Hamàs perquè està encapçalada per Fathi Hamad, el president d'una empresa dirigida per Hamàs que també produeix l'emissora de ràdio i el seu periòdic quinzenal, i perquè des del 2007 Hamàs havia bloquejat les emissions de l'Autoritat Nacional Palestina a la Franja de Gaza.
El 29 de desembre de 2008, durant l'Operació Plom Fos, avions israelians van bombardejar repetidament la seu de la cadena a la ciutat de Gaza. L'edifici va quedar completament destruït, però l'emissora va continuar emetent des d'una unitat de televisió mòbil.
El maig de 2013, Al-Aqsa TV es va convertir en el centre d'atenció mediàtica després de la decisió del Newseum de Washington DC d'honorar dos membres d'Al-Aqsa TV com a part del seu memorial als periodistes que van perdre la vida en l'exercici de la seua professió el 2012 El 29 de juliol de 2014, durant l'Operació Marge Protector, un atac aeri israelià va impactar a primera hora del matí contra un edifici de telecomunicacions que allotjava la televisió i la ràdio Al-Aqsa al centre de la ciutat de Gaza.
El 12 de novembre de 2018, Israel va bombardejar l'edifici de l'emissora després de llançar almenys cinc míssils que van explotar a prop. El 2019 Shin Bet va declarar que Al-Aqsa TV utilitzava missatges codificats per a reclutar milicians per Hamàs.

## Referències

* ↑ «Hamas leader killed in air strike» (en anglès). BBC, 01-01-2009.
* ↑ "Subtle voices of dissent surface in ...." Arxivat 2014-08-16 a Wayback Machine. Ynetnews. 15 August 2014. 15 August 2014
* 1 2 «Hamas Launches Television Network». NPR. Arxivat de l'original el 2006-04-27. [Consulta: 3 febrer 2006].
* ↑ Küntzel, Matthias «'Wipe Out the Jews' : Anti-Semitic Hate Speech in the Name of Islam» (en anglès). Der Spiegel, 16-05-2008. ISSN: 2195-1349.
* ↑ Al Aqsa TV defies Hamas government Arxivat 2008-12-07 a Wayback Machine., Reuters, May 13, 2007.
* ↑ https://archive.today/20130505090232/http://www.telegraph.co.uk/news/worldnews/1551265/Anti-Israel-'Mickey-Mouse'-row-escalates.html
* ↑ «Terrorism: Al Aqsa TV». Anti-Defamation League, 13-05-2013. Arxivat de l'original el 12 gener 2017. [Consulta: 11 gener 2017].
* ↑ Hamas TV station shut down Arxivat 2007-10-09 a Wayback Machine., news24.com, January 22, 2006
* ↑ «Hamas condemns the Holocaust» (en anglès). The Guardian, 12-05-2008. ISSN: 0261-3077.
* ↑ Johnson, Alan «Hamas and antisemitism» (en anglès). The Guardian, 15-05-2008. ISSN: 0261-3077.
* ↑ «Hundreds dead, injured in Gaza as Israeli airstrikes continue». CNN.com. [Consulta: 21 octubre 2023].
* ↑ «Spotlight On Al Aqsa Television». Anti-Defemation League. Arxivat de l'original el 16 agost 2013. [Consulta: 13 maig 2013].
* ↑ «Treasury Designates Gaza-Based Business, Television Station for Hamas Ties». www.treasury.gov. Arxivat de l'original el 2014-10-06.
* ↑ «Israel-Gaza conflict: massive explosions as air strikes hit Hamas media building». Arxivat de l'original el 2014-07-29. [Consulta: 29 juliol 2014].
* ↑ «Twitter account for AqsaTVChannel». Arxivat de l'original el 2014-08-19. [Consulta: 29 juliol 2014].
* ↑ «Israel bombs Hamas TV station in Gaza after warning shots». U.S., 12-11-2018.
* ↑ «Hamas Attempts to Recruit West Bank, Jerusalem Residents - Via Satellite». The Jerusalem Post, 13-02-2019 [Consulta: 7 març 2019].
* ↑ «Netanyahu Declares Hamas's al-Aqsa TV a Terrorist Organization». The Jerusalem Post, 06-03-2019 [Consulta: 7 març 2019].